text: শৈলেন রায় (১৯১০ — ৭ জুলাই, ১৯৬৩) একজন বাঙালী গীতিকার।
  
  প্রারম্ভিক জীবন
  ১৯১০ পাবনা, ব্রিটিশ ভারতে জন্মগ্রহণ করেন শৈলেন রায়। অল্পবয়স থেকে তিনি কাব্যচর্চা করতেন, হারমোনিয়াম ও এস্রাজ বাজাতে পারতেন। কলকাতার সিটি কলেজ থেকে বিএ পাশ করেন। ছাত্রাবস্থায় কাজী নজরুল ইসলামের সাথে তাঁর বন্ধুত্ব গড়ে ওঠে।
  
  অবদান
  কাজী নজরুল ইসলামের সহায়তায় শৈলেন রায় রচিত গান স্মরণপারের ওগো প্রিয়, তোমার মাঝে আপন হারা শিল্পী আব্বাসউদ্দিনের কণ্ঠে এইচএমভি রেকর্ড কোম্পানি থেকে ১৯২৭ খ্রিষ্টাব্দে প্রকাশিত হয়। তাঁর রচিত গান শচীন দেব বর্মন, শ্যামল মিত্র, সন্ধ্যা মুখোপাধ্যায়, আলপনা বন্দ্যোপাধ্যায় সহ বিখ্যাত শিল্পীরা গেয়েছেন। বহু বাংলা চলচ্চিত্রে তার গান গৃহীত হয়েছে। তাঁর রচিত গানের সংখ্যা প্রায় ১৮০০।
  
  তথ্যসূত্র
  
  বিষয়শ্রেণী:১৯১০-এ জন্ম
  বিষয়শ্রেণী:১৯৬৩-এ মৃত্যু
  বিষয়শ্রেণী:বাঙালি গীতিকার
  বিষয়শ্রেণী:বাঙালি কবি
  বিষয়শ্রেণী:পাবনা জেলার ব্যক্তি
title: শৈলেন রায়